ศาลพิเคราะห์แล้ว ข้อเท็จจริงรับฟังได้ว่า ก่อนเกิดเหตุผู้ตายพักอยู่ที่ห้องเลขที่ 111 อพาร์ตเมนต์อิสรา แมนชั่น ภายในซอยรามคำแหง 42 แขวงหัวหมาก เขตบางกะปิ กรุงเทพฯ ระหว่างกำลังจะถอดรองเท้าเข้าห้องพัก ได้ถูกกลุ่มจำเลยที่ดื่มสุราอยู่ในห้อง 109 เดินชนพร้อมกับหาเรื่อง จนมีปากเสียงกัน แต่กลุ่มเพื่อนของผู้ตาย ซึ่งเป็นพยานโจทก์ในคดีนี้รวม 4 คน ได้ห้ามปราม เนื่องจากเกรงว่าเรื่องจะบานปลาย จึงได้เดินทางออกจากอพาร์ตเมนต์ดังกล่าว เดินออกจากซอย เพื่อเรียกแท็กซี่ไปนอนที่ห้องพักของพี่สาวผู้ตายที่ ซ.รามคำแหง 39พยานโจทก์ทั้งสี่ เบิกความสอดคล้องกันว่า ในระหว่างที่นายเอกนรินทร์ผู้ตาย กำลังจะก้าวขึ้นรถแท็กซี่นั้น จำเลยทั้งสองกับนายอัศวิน ที่เดินตามมา ได้ตรงเข้าประชิด ก่อนที่จำเลยที่ 2 จะดึงตัวผู้ตายเอาไว้ พร้อมใช้อาวุธปืนตบที่ศีรษะ ก่อนที่จำเลยที่ 1 จะเข้ารุมทำร้ายจากนั้นเกิดการชุลมุนกัน จนผู้ตายวิ่งหลบหนีไปยังเกาะกลางถนนรามคำแหง โดยนายอัศวิน ได้ตรงเข้าไปผลักผู้ตาย ตกลงไปยังบริเวณช่องเดินรถที่ 3 ฝั่งขาออก ก่อนที่รถยนต์ที่วิ่งมาด้วยความเร็ว ลงมาจากทางต่างระดับรามคำแหง จะพุ่งชนผู้ตายได้รับบาดเจ็บ และเสียชีวิต
ก่อนเกิดเหตุผู้ตายพักอยู่ที่ห้องเลขที่เท่าไร 
111 อพาร์ตเมนต์อิสรา แมนชั่น